มาซาฮิโระ โคอิชิกาวะ

มาซาฮิโระ โคอิชิกาวะ (, 1952 – 26 สิงหาคม 2020) เป็นนักดาราศาสตร์ชาวญี่ปุ่น เกิดที่จังหวัดมิยางิ

 ชีวประวัติ 
เขาเกิดที่ย่านอายาชิในหมู่บ้านฮิโรเสะซึ่งปัจจุบันเป็นส่วนหนึ่งของเขตอาโอบะ เมืองเซ็นได

หลังจากสำเร็จการศึกษาจากโรงเรียนมัธยมเกษตรกรรมประจำจังหวัดมิยางิ เขาทำงานที่สถาบันวิจัยทัศนศาสตร์โกโต และตั้งแต่ปี 1972 ก็รับหน้าที่เป็นเจ้าหน้าที่ด้านเทคนิคที่หอดูดาวเมืองเซ็นได และยังได้ดำรงตำแหน่งหัวหน้าแผนกหอดูดาว เขาเกษียณในปี 2013 และตั้งแต่นั้นมาก็มีส่วนร่วมในกิจกรรมด้านการศึกษาในฐานะพนักงานสัญญาจ้างของเซ็นไดมีเดียธีก

เขาได้ทำการค้นพบดาวเคราะห์น้อยจำนวนมาก โดยเริ่มจาก 3994 อายาชิ ในเดือนธันวาคม 1988 จำนวนดาวเคราะห์น้อยที่เขาค้นพบมีถึง 19 ดวงระหว่างปี 1987 ถึง 1995 โดยเขาได้ตั้งชื่อดาวเคราะห์น้อยที่ค้นพบตามชื่อสถานที่ของเมืองเซ็นได และผู้คนที่เกี่ยวข้องกับดาวเคราะห์น้อย รวมไปถึงเมืองพี่น้องของเซ็นได นอกจากนี้ ในปี 2010 เขายังได้ค้นพบนวดาราในดาราจักรแอนดรอเมดา และมหานวดาราในปี 2010 และ 2012 ด้วย

เขาถึงแก่กรรมที่บ้านของเขาในเมืองเซ็นไดเมื่อวันที่ 26 สิงหาคม 2020

ดาวเคราะห์น้อย 6097 โคอิชิกาวะ ซึ่งค้นพบโดย คาซึโอะ วาตานาเบะ และ คิง เอ็นดาเตะ ในเดือนตุลาคม 1991 ได้รับการตั้งชื่อตามเขา

 อ้างอิง 

หมวดหมู่:บุคคลที่เสียชีวิตในปี พ.ศ. 2563
หมวดหมู่:บุคคลที่เกิดในปี พ.ศ. 2495
หมวดหมู่:บุคคลจากเซ็นได
หมวดหมู่:นักดาราศาสตร์ชาวญี่ปุ่น
หมวดหมู่:ผู้ค้นพบดาวเคราะห์น้อย